மஹத் மற்றும் ஐஸ்வர்யாவிற்கும் மும்தாஜ் மீது இத்தனை கோபம் வருவதற்கான காரணம் என்னவென்றே இன்னுமும் புரியவில்லை. நமக்கு காட்டப்படாத காட்சிகளில் ஏதேனும் இருக்குமா என்கிற மெல்லிய சந்தேகம் எழாமல் இல்லை. மஹத்தின் குற்றச்சாட்டின்படி, ‘தன்னை பெஸ்ட் பெர்ஃபாமர் ஆக மும்தாஜ் கருதிக்கொண்டாலும் சரி அல்லது சொல்லியிருந்தாலும் சரி, அது நியாயமானதே. ‘எதிர் டீம்ல பாருங்க, ஜாலியா இருந்தாங்க. நீங்க என்னடான்னா பணப்பெட்டில கோடி ரூபா இருந்த மாதிரி அதை கட்டிப்பிடிச்சிக்கிட்டே தூங்கினீங்க” என்று மும்தாஜை சென்றாயன் கிண்டலடித்தது ஒரு பக்கம் நகைச்சுவைதான் என்றாலும் அந்த அளவிற்கான அர்ப்பணிப்பை மும்தாஜ் தந்திருக்கிறார் என்பதும் இதன் மூலம் நிரூபணமாகிறது. தவறு செய்யும் மஹத்தை தொடர்ந்து எச்சரித்தது, அணிதுரோகம் செய்யும் அவருடன் மல்லுக்கட்டியது, டாஸ்க்கில் கண்டிப்பாக இருந்தது போன்வற்றை நாம் பார்த்தோம்.